
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН
"ЧӐВАШ РЕСПУБЛИКИНЧЕ АДМИНИСТРАТИВЛӐ ПРАВӐНА ПӐСНИСЕМ ҪИНЧЕН" САККУНӖН 
31 ТАТА 33 СТАТЙИСЕНЕ УЛШӐНУСЕМ 
КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи утӑ уйӑхӗн 3-мӗшӗнче
йышӑннӑ

1 статья
Чӑваш Республикин "Чӑваш Республикинче административлӑ правӑна пӑснисем ҫинчен" 2003 ҫулхи утӑ уйӑхӗн 23-мӗшӗнчи 22 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 55 №; 2005, 62, 64, 65 №-сем; 2006, 69, 72 №-сем; 2007, 73, 74 №-сем; 2008, 75, 77, 78 №-сем; 2009, 81, 82 №-сем; 2010, 84, 86 №-сем; 2011, 88–91 №-сем; 2012, 92 (I том), 94, 96 №-cем; Чӑваш Республикин Саккунӗсен пуххи, 2013, 7, 12 №-сем; 2014, 3, 6, 9, 11, 12 №-сем; 2015, 6, 10 №-сем; 2016, 3, 4, 10, 11 №-сем; 2017, 2–4, 7, 11 №-сем; "Республика" хаҫат, 2017, раштав уйӑхӗн 27-мӗшӗ; 2018, нарӑс уйӑхӗн 21-мӗшӗ, ҫу уйӑхӗн 8-мӗшӗ, ҫӗртме уйӑхӗн 27-мӗшӗ, раштав уйӑхӗн 5-мӗшӗ, раштав уйӑхӗн 26-мӗшӗ; 2019, нарӑс уйӑхӗн 20-мӗшӗ, утӑ уйӑхӗн 17-мӗшӗ; 2020, пуш уйӑхӗн 4-мӗшӗ, пуш уйӑхӗн 25-мӗшӗ, ҫӗртме уйӑхӗн 3-мӗшӗ, авӑн уйӑхӗн 30-мӗшӗ, юпа уйӑхӗн 28-мӗшӗ; 2021, утӑ уйӑхӗн 1-мӗшӗ, юпа уйӑхӗн 27-мӗшӗ, раштав уйӑхӗн 2-мӗшӗ, раштав уйӑхӗн 29-мӗшӗ; 2022, утӑ уйӑхӗн 13-мӗшӗ, юпа уйӑхӗн 5-мӗшӗ, раштав уйӑхӗн 22-мӗшӗ; "право21.рф" сеть кӑларӑмӗ, 2023, нарӑс уйӑхӗн 22-мӗшӗ, 0000000000000761 №; "Республика" хаҫат, 2023, ака уйӑхӗн 26-мӗшӗ, утӑ уйӑхӗн 19-мӗшӗ, раштав уйӑхӗн 13-мӗшӗ; 2024, ака уйӑхӗн 10-мӗшӗ, ҫу уйӑхӗн 3-мӗшӗ; 2025, нарӑс уйӑхӗн 26-мӗшӗ, ҫу уйӑхӗн 14-мӗшӗ) ҫакӑн пек улшӑнусем кӗртес:
1) 31 статьяра:
а) ятне ҫакӑн пек ҫырса хурас:
"31 статья.	Чӑваш Республикинче террора хирӗҫ кӗрешекен комисси йышӑнӑвне, Чӑваш Республикин Пуҫлӑхӗн (Чӑваш Республикин оперативлӑ штабӗн) йышӑнӑвне пурнӑҫламанни е пӑсни";
ӑ) пӗрремӗш абзацра "Чӑваш Республикинче" сӑмахсене "1. Чӑваш Республикинче" сӑмахсемпе улӑштарас;
б) ҫакӑн пек ҫырса 2-мӗш пай хушса хурас:
"2. Чӑваш Республикин Пуҫлӑхӗн (Чӑваш Республикин оперативлӑ штабӗн) Раҫҫей Федерацийӗн Президенчӗн "Раҫҫей Федерацийӗн субъекчӗсенче Раҫҫей Федерацийӗн Президенчӗн 2022 ҫулхи юпа уйӑхӗн 19-мӗшӗнчи 756 №-лӗ Указне тӗпе хурса пурнӑҫламалли мерӑсем ҫинчен" 2022 ҫулхи юпа уйӑхӗн 19-мӗшӗнчи 757 №-лӗ Указӗпе килӗшӳллӗн хӑйӗн компетенцийӗ шайӗнче тунӑ йышӑнӑвне пурнӑҫламаншӑн е пӑснӑшӑн (енчен те ҫак ӗҫсенче (ӗҫлеменнинче) уголовнӑй йӗркепе айӑпламалли ӗҫсен паллисем пулмасан 
е Раҫҫей Федерацийӗн Административлӑ правӑна пӑснисем ҫинчен калакан кодексӗпе пӑхса хӑварнӑ административлӑ правӑна пӑснисен сӑлтавӗсем пулмасан) – 
граждансене – пӗр пинрен пуҫласа виҫӗ пин тенкӗ таран; должноҫри ҫынсене – вунӑ пинрен пуҫласа аллӑ пин тенкӗ таран; юридически сӑпатсене ҫӗр пинрен пуҫласа виҫҫӗр пин тенкӗ таран административлӑ штраф тӳлеттереҫҫӗ.";
2) 33 статьян 2-мӗш пайӗнче:
а) "е" пункта ҫакӑн пек ҫырса хурас:
"е) халӑха тата территорисене чрезвычайлӑ лару-тӑруран хӳтӗлес енӗпе полномочи илнӗ Чӑваш Республикин ӗҫ тӑвакан органӗн сектор заведующийӗ, консультанчӗ, тӗп специалист-эксперчӗ – ҫак Саккунӑн 109 тата 201 статйисемпе пӑхса хӑварнӑ административлӑ правӑна пӑснисем ҫинчен;";
ӑ) "о" пунктра "31 статйипе" сӑмахсене "31 статйин 1-мӗш пайӗпе" сӑмахсемпе улӑштарас;
б) ҫакӑн пек ҫырса "ҫ" пункт хушса хурас:
"ҫ) Раҫҫей Федерацийӗн Президенчӗн "Раҫҫей Федерацийӗн субъекчӗсенче Раҫҫей Федерацийӗн Президенчӗн 2022 ҫулхи юпа уйӑхӗн 19-мӗшӗнчи 756 №-лӗ Указне тӗпе хурса пурнӑҫламалли мерӑсем ҫинчен" 2022 ҫулхи юпа уйӑхӗн 19-мӗшӗнчи 757 №-лӗ Указне пурнӑҫлас тӗллевпе туса хунӑ Чӑваш Республикин оперативлӑ штабӗн ӗҫ-хӗлне йӗркелӳпе техника тӗлӗшӗнчен тивӗҫтерсе тӑракан Чӑваш Республикин ӗҫ тӑвакан органӗн ертӳҫин ҫумӗ, Чӑваш Республикин асӑннӑ ӗҫ тӑвакан органӗн консультанчӗ, ертсе пыракан эксперчӗ – ҫак Саккунӑн 31 статйин 2-мӗш пайӗпе пӑхса хӑварнӑ административлӑ правӑна пӑснисем ҫинчен.". 

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет. 

	Чӑваш Республикин
Пуҫлӑхӗ
	
О. Николаев

